
NEVELJÜNK EGYÜTT PALÁNTÁKAT!

Az Országos Iskolakert-fejlesztési Program tudatosságra és gondoskodásra inspirálja a jövő nemzedékét, hogy odaadással gondozzák a környezetüket és a fenntarthatóság az életük részét képezze. Idén az első óvoda- és iskolakert-átadót Leányfalun tartották.

Az idei évben ősszel adták át az Országos Iskolakert-fejlesztési Programban megvalósult első iskolakertet, valamint vele együtt a program első óvodakertjét is. 
Az iskolakert-mozgalmat 2018 őszén karolta fel az Agrárminisztérium azzal a céllal, hogy az iskolakertek gondozása közben a gyerekek megtanulják a természeti környezet helyes és tudatos használatát, a gyakorlatban is kipróbálhatják a tanultakat, és alapvető természettudományos tapasztalatokra tegyenek szert. A Leányfalui Móricz Zsigmond Általános Iskola és a Tündérkert Óvoda gyakorlókertjeinek átadásán a következőképp nyilatkozott a Program nagykövete McMenemy Márk hobbi kertész, vlogger: „Azért tartom fontosnak a kezdeményezést, mert a kertben töltött idő, a növények gondozása nem csak remek kikapcsolódás, de rengeteget tanít arról, hogy miként is kellene együttműködnünk a természettel. Különösen fontos tudatosítani a gyerekekben, hogy milyen közvetlen hatással vannak a környezetükre. Egy jövő létezik csak, egy fenntartható és környezettudatos jövő.” – McMenemy Márk

Az Országos Iskolakert-fejlesztési Program eddigi három ütemében 167 óvoda és iskola vesz részt és legalább 20 000 gyermek érintett a programban. Az iskolakert-hálózatban fontos szerepük van az úgynevezett mentorkerteknek, többek között nyílt iskolakertként fogadják majd az érdeklődőket, a fenntartási időszak öt esztendeje alatt pedig évente egy iskolakerti szakmai műhelynapot is tartanak. A Programot tavaly hirdette meg az Agrárminisztérium, közösen az Iskolakertekért Alapítvánnyal, a Váci Egyházmegyei Karitásszal és a Nemzeti Agrárgazdasági Kamarával (NAK). Nagy István agrárminiszter kiemelte, hogy megnövelték a 2021. január végéig tartó program forrását, amelyből ebben az évben 100 kertet támogat a tárca mintegy 74 millió forinttal, és már óvodakertekre is kiterjesztették a felhívást. 

„A nagymértékű túljelentkezés mutatja, hogy a programra nagy igény van, sokan felismerték, hogy a természetben rejlő bölcsesség lehetőségek tárházát tartogatja a gyermekeket nevelők számára.” – Pauliczky Nóra Iskolakertekért Alapítvány elnöke 

A programot kidolgozó szervezetek példaértékű szövetsége új taggal bővült, és idén már az Áder János köztársasági elnök által alapított Kék Bolygó Klímavédelmi Alapítvány is aktívan segíti a program sikeres megvalósítását, a korábbi saját óvodakert programja során szerzett tapasztalataival, illetve ezen felüli anyagi támogatással.

Örömmel adunk hírt arról, hogy készült egy kisfilm az ORSZÁGOS ISKOLAKERT-FEJLESZTÉSI PROGRAMRÓL, mely nagyobb nyomatékot ad a programnak, hangsúlyozva annak a környezeti nevelésben betöltött szerepét, az oktatásban való fontosságát.
[bookmark: _GoBack]Azt gondoljuk, a film közzététele jó lehetőség arra, hogy szélesebb körben, a szülőket is tájékoztatva és inspirálva  hírdethessétek ti is a megkezdett munkátok fontosságát.
A film linkje:
https://www.youtube.com/watch?v=zWUeQ_mIeD8&t=6s

A program idei III. ütemének első kertátadó eseménye Leányfalun volt, ahol Nagy István agrárminiszter úr indította útjára az új iskola- és óvodakertekben folyó munkát. Ezzel az eseménnyel megkezdődtek a kertátadások, melyek október végével zárulnak. Erről ad hírt  a csatolt sajtóesemény.
Üdvözlettel,
Iskolakertekért Alapítvány

